Jo Nesbø

Jo Nesbø (sündinud 29. märtsil 1960) on norra kirjanik ja muusik. 

Jo Nesbø sündis Oslos ja kasvas Moldes. Ta on töötanud vabakutselise ajakirjaniku ja börsimaaklerina. Tuntuse saavutas kriminaalromaanidega, mille peategelaseks on politseiuurija Harry Hole.

Aastal 2007 avaldas Nesbø oma esimese lasteraamatu "Doktor Proktors prompepulver" ("Doktor Proktori puuksupulber", norra keelest tõlkinud Maris Kuuda, Varrak 2013).

Jo Nesbø on ansambli Di Derre laulja ja laulude autor.

Looming 
 "Nahkhiirmees" – "Flaggermusmannen" (1997, kriminaalromaan, norra keelest tõlkinud Kadri Rood, Varrak 2016) (Harry Hole, 1) 1998. aastal võitis teos Põhjamaade kriminaalkirjanduse auhinna Klaasist Võti.
 "Prussakad" – "Kakerlakkene" (1998, kriminaalromaan, eesti keeles 2015, tõlkinud Sigrid Tooming, Varrak) (Harry Hole, 2)
 "Punarind" – "Rødstrupe" (2000, kriminaalromaan, norra keelest tõlkinud Maarja Siiner, Eesti Raamat 2009 / EPL Krimiklassika 2013) (Harry Hole, 3)
 "Karusellmusikk" (2001, jutustus)
 "Muretu"  – "Sorgenfri" (2002, kriminaalromaan, norra keelest tõlkinud Maris Kuuda, Eesti Raamat 2010 / Varrak 2014) (Harry Hole, 4)
 "Vereteemandid" – "Marekors" (2003, kriminaalromaan, norra keelest tõlkinud Maarja Siiner, Eesti Raamat 2011) (Harry Hole, 5)
 "Päästja" – "Frelseren" (2005, kriminaalromaan, norra keelest tõlkinud Maarja Siiner, Varrak 2012) (Harry Hole, 6)
 "Lumememm"  – "Snømannen" (2007, kriminaalromaan, norra keelest tõlkinud Sigrid Tooming, Varrak 2012) (Harry Hole, 7)
 "Peakütid" – "Hodejegerne" (2008; kriminaalromaan, norra keelest tõlkinud Maarja Siiner, Varrak 2020)
 "Soomussüda" – "Panserhjerte" (2009, kriminaalromaan, norra keelest tõlkinud Sigrid Tooming, Varrak 2014) (Harry Hole, 8) Aastal 2010 võitis romaan Taani kriminaalkirjanduse auhinna – Palle Rosenkrantzi auhinna.
 "Kummitus" – "Gjenferd" (2011, kriminaalromaan, norra keelest tõlkinud Maarja Siiner, Varrak 2014) (Harry Hole, 9)
 "Politsei" – "Politi" (2013, kriminaalromaan, eesti keeles 2014, tõlkinud Sigrid Tooming, Varrak) (Harry Hole, 10)
"Sønnen" (2014)
 "Veri lumel. Veel verd" (2015, norra keelest tõlkinud Kadri Rood, Varrak 2017) (Veri lumel, 1)
"Mere blod" (2015) (Veri lumel, 2)
 "Janu" – "Tørst" (2017, kriminaalromaan, norra keelest tõlkinud Kadri Rood, Varrak 2018) (Harry Hole, 11)
"Macbeth" – "Macbeth" (2018, põnevik, norra keelest tõlkinud Sigrid Tooming, Varrak 2020)
"Nuga" – "Kniv" (2019, kriminaalromaan, norra keelest tõlkinud Kadri Rood, Varrak 2019) (Harry Hole, 12)

Lasteraamatud 

 "Doktor Proktori puuksupulber" – "Doktor Proktors prompepulver" (2007, tõlkinud Maris Kuuda, Varrak 2013) (Doktor Proktor, 1)
 "Doktor Proktori ajavann" – "Doktor Proktors tidsbadekar" (2008, tõlkinud Minna Salmistu, Varrak 2014) (Doktor Proktor, 2)
 "Doktor Proktor ja maailma lõpp. Võibolla" – "Doktor Proktor og verdens undergang. Kanskje" (2010, tõlkinud Minna Salmistu, Varrak 2014) (Doktor Proktor, 3)
 "Doktor Proktor ja suur kullarööv" – "Doktor Proktor og det store gullrøveriet" (2012, tõlkinud Minna Salmistu, Varrak 2015) (Doktor Proktor, 4)
 "Kas doktor Proktor suudab jõulud päästa?" – "Kan Doktor Proktor redde jula?" (2016, tõlkinud Sigrid Tooming, Varrak 2018) (Doktor Proktor, 5)

Tunnustus 
 Kirjandusauhind Bokhandlerprisen romaani "Punarind" eest
 2004. aastal hääletasid Norra raamatukaupmehed ja Norra raamatuklubide liikmed romaani "Punarind" Norra kõigi aegade parimaks kriminaalromaaniks.
 2007 – tõlkekirjanduse auhind tema seniste soome keelde tõlgitud teoste eest (Soome kriminaalkirjanduse auhind)

Välislingid
 Ametlik koduleht
 Ametlik Suurbritannia koduleht
 DekkariNetti

Norra kirjanikud
Norra lauljad
Norra kriminaalkirjanikud
Sündinud 1960